# Pielikums

Ministru kabineta

2016.gada \_\_\_.\_\_\_\_\_\_\_

noteikumiem Nr.\_\_\_\_\_\_\_\_\_

Nozares, kurām nav paredzēts atbalsts

 Darbības programmas „Izaugsme un nodarbinātība” 1.2.1.specifiskā atbalsta mērķa „Palielināt privātā sektora investīcijas P&A” 1.2.1.4.pasākuma „Atbalsts jaunu produktu ieviešanai ražošanā” ietvaros finansējums netiek sniegts šādās nozarēs:

 1. Vairumtirdzniecība un mazumtirdzniecība (ierobežojumus nosaka saskaņā ar NACE 2.red. G "Vairumtirdzniecība un mazumtirdzniecība; automobiļu un motociklu remonts" (izņemot G 45.2 “Automobiļu apkope un remonts”)).

2. Finanšu starpniecība (ierobežojumus nosaka saskaņā ar NACE 2.red. K “Finanšu un apdrošināšanas darbības”).

3. Komercpakalpojumi (ierobežojumus nosaka saskaņā ar NACE 2.red. L “Operācijas ar nekustamo īpašumu” un N 77 “Iznomāšana un ekspluatācijas līzings”).

4. Azartspēles un derības (ierobežojumus nosaka saskaņā ar NACE 2.red. R 92 “Azartspēles un derības”).

5. Zivsaimniecība un akvakultūra. Atbilstoši Komisijas regulas Nr.  [651/2014](http://eur-lex.europa.eu/eli/reg/2014/651?locale=LV) 1. panta 3. punkta “a” apakšpunktā noteiktajai definīcijai (informatīviem nolūkiem skaidrojam, ka komersanti šajā nozarē parasti ietilpst NACE 2. red. A 03.1 “Zvejniecība”, A 03.2. “Akvakultūra” un C 10 “Pārtikas produktu ražošana”).

6. Lauksaimniecības nozare. Atbilstoši Komisijas regulas Nr.  [651/2014](http://eur-lex.europa.eu/eli/reg/2014/651?locale=LV) 1.panta 3.punkta „b“ un „c“ apakšpunktā un 2. panta 9., 10 un 11. punktā noteiktajām definīcijām (informatīviem nolūkiem skaidrojam, ka komersanti šajā nozarē parasti ietilpst NACE 2.red. A 01 “Augkopība un lopkopība, medniecība un saistītās palīgdarbības”, A 02 “Mežsaimniecība un mežizstrāde”, C 10 “Pārtikas produktu ražošana” un C 11 “Dzērienu ražošana”).

7. Kuģu būve:

7.1. atbilstoši Komisijas regulas Nr.651/2014 13.panta a) apakšpunktā noteiktajam;

7.2. Ņemot vērā “Nostādnēs par valsts atbalstu kuģu būvei” (ES OV C364, 14.12.2011) ietvertās definīcijas, kuģu būve ir pašpiedziņas komerciālo kuģu būve. Pašpiedziņas komerciālie kuģi ir kuģi, kuriem, izmantojot savu paša dzinējspēku un vadību, ir visas īpašības, lai tie būtu piemēroti patstāvīgai kuģošanai atklātā jūrā vai pa iekšzemes ūdensceļiem, un kuri pieder pie vienas no šādām kategorijām:

i) jūras kuģi, kas nav mazāki par 100 bruto tonnām, un līdzvērtīga izmēra iekšzemes ūdensceļu kuģi, ko izmanto pasažieru un/vai preču pārvadāšanai;

ii) jūras kuģi, kas nav mazāki par 100 bruto tonnām, un līdzvērtīga izmēra iekšzemes ūdensceļu kuģi, ko izmanto īpašu pakalpojumu sniegšanai (piemēram, bagarkuģi un ledlauži);

iii) velkoņi, kuru jauda nav mazāka par 365 kW;

iv) punktos i), ii) un iii) minēto kuģu nepabeigti korpusi, kas ir peldoši un pārvietojami.

7.3. informatīviem nolūkiem skaidrojam, ka komersanti šajā nozarē parasti ietilpst NACE 2.red. C 30.11 “Kuģu un peldošo iekārtu būve”.

8. Ogļu rūpniecība. Atbilstoši Komisijas regulas Nr.  [651/2014](http://eur-lex.europa.eu/eli/reg/2014/651?locale=LV) 2. panta 13. punktā noteiktajai definīcijai (informatīviem nolūkiem skaidrojam, ka komersanti šajā nozarē parast ietilpst NACE 2. red. B 05 “Ogļu un brūnogļu (lignīta) ieguve”).

9. Tērauda rūpniecība. Atbilstoši Komisijas regulas Nr.  [651/2014](http://eur-lex.europa.eu/eli/reg/2014/651?locale=LV) 2. panta 43. punktā noteiktajai definīcijai (informatīviem nolūkiem skaidrojam, ka komersanti šajā nozarē parasti ietilpst NACE 2. red. C 24 “Metālu ražošana”).

10. Sintētisko šķiedru ražošanas nozare. Atbilstoši Komisijas regulas Nr.  [651/2014](http://eur-lex.europa.eu/eli/reg/2014/651?locale=LV) 2. panta 44. punktā noteiktajai definīcijai (informatīviem nolūkiem skaidrojam, ka komersanti šajā nozarē parasti ietilpst NACE 2. red. C 20.6 “Sintētisko šķiedru ražošana”).

11. Energoinfrastruktūras un enerģijas ražošanas nozares sabiedrības atbilstoši Komisijas regulas Nr.651/2014 2.panta 130.punktā un 13.panta a) apakšpunktā noteiktajām definīcijām (informatīviem nolūkiem skaidrojam, ka komersanti šajā nozarē parasti ietilpst NACE 2. red. D “Elektroenerģija, gāzes apgāde, siltumapgāde un gaisa kondicionēšana” un H 49.5 “Cauruļvadu transports”).

12. Transporta nozare un ar to saistītā infrastruktūra. Atbilstoši Komisijas regulas [651/2014](http://eur-lex.europa.eu/eli/reg/2014/651?locale=LV) 2. panta 45. punktā un 13. panta “a“ apakšpunktā noteiktajām definīcijām (ierobežojumus nosaka saskaņā ar NACE 2. red. H 49 “Sauszemes transports un cauruļvadu transports”(izņemot H 49.32 “Taksometru pakalpojumi”, H 49.42 “Individuālie kravu pārvadāšanas pakalpojumi”, H 49.5 “Cauruļvadu transports”), H 50 “Ūdens transports” un H 51 “Gaisa transports” (izņemot H 51.22 “Kosmiskais transports”).

Ministru prezidenta biedrs,

ekonomikas ministrs A.Ašeradens

Iesniedzējs:

Ministru prezidenta biedrs,

ekonomikas ministrs A.Ašeradens

Vīza:

Valsts sekretāra pienākumu izpildītājs,
valsts sekretāra vietnieks R.Aleksejenko

18.04.2016 15:25

604

Līga Mičule

Liga.Micule@em.gov.lv, 67013093